### מסכת ביכורים פרק ג משנה ו

# מקרא ביכורים

## עוֹדֵהוּ הַסַּל עַל כְּתֵפוֹ –

## קוֹרֵא מֵ"הִגַּדְתִּי הַיּוֹם לַה' אֱ-לֹהֶיךָ" (דברים כו, ג) עַד שֶׁגּוֹמֵר כָּל הַפָּרָשָׁה.

## רַבִּי יְהוּדָה אוֹמֵר: עַד "אֲרַמִּי אֹבֵד אָבִי" (דברים כו, ה).

## הִגִּיעַ לַ"אֲרַמִּי אֹבֵד אָבִי", מוֹרִיד הַסַּל מֵעַל כְּתֵפוֹ וְאוֹחֲזוֹ בְּשִׂפְתוֹתָיו, וְכֹהֵן מַנִּיחַ יָדוֹ תַּחְתָּיו וּמְנִיפוֹ, וְקוֹרֵא מֵ"אֲרַמִּי אֹבֵד אָבִי" עַד שֶׁהוּא גוֹמֵר כָּל הַפָּרָשָׁה.

## וּמַנִּיחוֹ בְּצַד הַמִּזְבֵּחַ, וְהִשְׁתַּחֲוָה וְיָצָא.

משימה 1:

מחקו את המיותר:

לדעת **תנא קמא** מביא הביכורים קורא את כל פסוקי מקרא הביכורים / רק את הקריאה הראשונה / רק את הקריאה השנייה כאשר סל הביכורים על כתפו.

משימה 2:

השלימו בעזרת התרמילון:

שלבי מצוַת מקרא ביכורים לדעת רבי יהודה:

1. קריאת הפסוק "\_\_\_\_\_\_\_\_\_\_\_" כאשר הסל \_\_\_\_\_\_\_\_\_\_\_\_.
2. \_\_\_\_\_\_\_\_\_\_\_\_\_ על ידי הכהן.
3. קריאת הפסוקים מ"\_\_\_\_\_\_\_\_\_\_\_\_" ועד "\_\_\_\_\_\_\_\_\_\_\_\_\_\_" כאשר הסל מוחזק \_\_\_\_\_\_\_\_\_\_.

**תרמילון:**

על הכתפיים, בידיים, הגדתי היום, הנפת הביכורים, אשר נתת לי ה', ארמי אובד אבי.

**משימה 3:**

השלימו:

לאחר שמביא הביכורים מקיים את מצוַת מקרא הביכורים עליו לעשות שתי פעולות נוספות:

להניח את הביכורים על יד ה\_\_\_\_\_\_.

ל\_\_\_\_\_\_\_\_ לה' מול הכניסה להיכל.